laion/Wikipedia-Exotic huggingface dataset:
יבהן סלין

יֶבְהֶן סרהייוביץ' סלין (באוקראינית: Євген Сергійович Селін; נולד ב-9 במאי 1988) הוא כדורגלן אוקראיני המשחק בעמדות המגן בקבוצת ל.נ.ז. צ'רקאסי מליגת העל האוקראינית. בעבר שיחק בנבחרת אוקראינה. סלין החל את קריירת הכדורגל שלו בקבוצת נוער של מועדון הכדורגל סטאל אלצ'בסק מליגת המשנה האוקראינית. משם עבר לקבוצת מטאליסט חרקוב. בשנת 2011 עבר לקבוצת וורסקלה פולטבה. בשנת 2013 חתם על חוזה ל-5 שנים עם קבוצת הצמרת האוקראינית דינמו קייב. במהלך השנה הראשונה שלו בקבוצה נפצע ונאלץ להיעדר מהמגרשים למשך כחצי שנה. לאחר שהחלים מהפציעה לא הצליח לחזור להרכב הראשון של דינמו. הוא הושאל לקבוצות מטאליסט חרקוב ולאחר מכן לקבוצת פלאטניאס היוונית. בשנת 2017 עזב את דינמו קייב וחתם על חוזה עם קבוצת אסטרס טריפוליס היוונית. כעבור שנה ביוון - עבר לקבוצה ההונגרית מ.ט.ק. בודפשט. סלין שיחק במשך שלוש שנים בשורות הנבחרת הצעירה של אוקראינה. השתתף עם הנבחרת בשנת 2011 ביורו לנבחרות צעירות. במהלך התחרות השתתף בשניים מתוך שלושת משחקי הנבחרת. בנבחרת הלאומית של אוקראינה שיחק סלין מאז אוקטובר 2011. משחקו הראשון במדי הנבחרת היה משחק ידידות מול בולגריה. במהלך המשחק הבקיע סלין את שערו הראשון והיחיד במדי הנבחרת. הוא זומן לסגל הנבחרת ליורו 2012 ובמהלך הטורניר השתתף בכל שלושת משחקי הנבחרת. מאז שנת 2014 סלין אינו מזומן לסגל הנבחרת. הגביע האוקראיני: 2013/2014 מדיה וקבצים בנושא יבהן סלין בוויקישיתוף יבהן סלין, ברשת החברתית אינסטגרם יבהן סלין, באתר Transfermarkt יבהן סלין, באתר Soccerway יבהן סלין, באתר WorldFootball.net יבהן סלין, באתר National Football Teams יבהן סלין, באתר FootballDatabase.eu
חדקן נודיבנטריס

חדקן נודיבנטריס (שם מדעי: Acipenser nudiventris) הוא מין של דג ממשפחת החדקניים. בעבר הוא היה נפוץ לאורך ים השחור, ימת אראל והים הכספי. כיום הוא מצוי בעיקר בנהר אורל שברוסיה וקזחסטן וכמה אוכלוסיות שלו שרדו בנהר ריוני שבגאורגיה ובסאפיד רוד (אנ') שבאיראן. הוא מצוי גם בימת בלחש בקזחסטן, מעבר לטווח הטבעי שלו, אליה הובא בשנות ה-60 למטרות דיג מסחרי. דג זה בינוני ביחס לחדקן והוא מגיע לאורך 40 עד 50 ס"מ ולמשקל ממוצע של 8 עד 10 ק"ג אך הדגים הגדולים ביותר הגיעו לאורך 220 סנטימטרים (7.2 רגל) ולמשקל 80 ק"ג. אורך חייו של חדקן יכול להגיע ל-32 שנה והוא נחשב לאחד מהפוריים מבין בני משפחתו, אך למרות זאת מצוי בסכנת הכחדה חמורה. צבעו כחול כהה עם קשקשים עבים לבנים לאורך הצידיים. הראש מסתיים ב"חדק" הפונה מטה ומצידיו שפמות העוזרות לחוש את סביבתו. החדקן יכול לחיות הן במים מתוקים והן במים מלוחים כמו בים או בים הכספי. הצעירים נולדים במי נהרות רדודים והבוגרים מעדיפים מים עמוקים, בהם הם נצמדים לקרקעית של אבן או חצץ. הם אוכלי דגים בעיקרם. הצעירים ניזונים גם מחרקים ומלרוות שונות. מדיה וקבצים בנושא חדקן נודיבנטריס בוויקישיתוף חדקן נודיבנטריס, באתר ITIS (באנגלית) חדקן נודיבנטריס, באתר NCBI (באנגלית) חדקן נודיבנטריס, באתר האנציקלופדיה של החיים (באנגלית) חדקן נודיבנטריס, באתר FishBase (באנגלית) חדקן נודיבנטריס, באתר GBIF (באנגלית) חדקן נודיבנטריס באתר הרשימה האדומה של IUCN
מוטי דור און

מוטי דור און (25 בדצמבר 1941 – 9 בנובמבר 2019) היה תת-אלוף בצה"ל ופיקד על יחידת ההאזנה המרכזית – יחידה 8200 בשנים 1984–1987. מרדכי (מוטי) דור און (במקור דרייקורס) נולד בירושלים ולמד בבית הספר התיכון ליד האוניברסיטה (ליד"ה). למד הנדסת חשמל בטכניון במסגרת העתודה האקדמית. בשנת 1963 הוצב כמהנדס במערך הטכני של יחידה 515 (לימים 8200). בתחילה שרת במעבדת תחזוקה, ובמקביל ייסד את חוליית מבצעים טכניים, שהייתה אחראית על הקמה ותחזוקה של בסיסי היחידה ומערכות הקליטה שבהם. היכרותו העמוקה עם מערכי הקליטה של היחידה - תכנון, התקנה ותחזוקה - סייעה רבות לתפקידיו הפיקודיים בהמשך. חבריו ומפקדיו ליחידה מספרים כי כמהנדס נקרא לתקן מערכת איסוף סיגינט אשר אות אחר הפריע לתפקודה. בתהליך התיקון הבין דור און כי האות 'המפריע' הוא כשלעצמו אות חשוב ולפיכך סייע לפתח מערכת קליטה עבור מקור מודיעיני, שהפך לאחד המקורות החשובים במלחמת ששת הימים. דור און מוזכר כאחד הקצינים אשר הוטל עליהם בשנת 1969 על ידי מפקד היחידה דאז, אל"ם שלמה ענבר וראש אמ"ן, אלוף אהרן יריב לבצע עבודת מחשבה אסטרטגית בנושא הרכש הנדרש לביצוע קפיצת מדרגה משמעותית בפעילות היחידה, בציוד הטכנולוגי, במעמדה ובאיכות המודיעין שהיא מספקת. התוכנית שהוצגה הייתה נועזת וכללה דרישת תקציב שהיה גבוה פי עשרה מתקציב הרכש השנתי של היחידה. התקציב המבוקש אושר על ידי ראש אמ"ן ומנכ"ל משרד הביטחון, ישעיהו לביא. אושרה גם תוכנית בניית כוח אדם שיחד עם תוכנית הרכש בנו בסיס איתן למערך הטכני של היחידה. בשנת 1973 הוענק לדור און פרס ביטחון ישראל על תרומתו לפיתוח מערכת איסוף סיגינט חדשנית. בהמשך מלא מגוון תפקידים טכניים ובשנת 1976 קודם לדרגת אל"ם כמפקד המרכז הטכני ביחידה. בשנת 1980 מונה לסגן מפקד היחידה תחת ראובן ירדור, ובשנת 1984 קודם לדרגת תא"ל ולמפקד יחידה 8200. בתקופתו כמפקד היחידה נתן דור און דגש רב לפועל היוצא של הסכם השלום בין ישראל למצרים - ההשלכות המודיעיניות והמבצעיות שנבעו מנסיגת צה"ל מסיני. בפרט, האתגר המרכזי שעמד בפני היחידה היה כיצד ניתן לשמר יכולות התרעה למרות המגבלות שנבעו מהסכם השלום ופינוי הבסיסים בסיני. דור און היה שותף ותרם רבות לתכנון ולביצוע התוכנית. ב-1987 השתחרר מצה"ל, והחל לעבוד בתעשייה הביטחונית - ראשית בחברת אלתא מערכות, ולאחר מכן בחברת נייס, בה עמד בראש חטיבת המערכות הממשלתיות. במקביל לתפקידיו האזרחיים המשיך דור און להתנדב ולשרת במילואים במסגרת הוועדה הצבאית לדירוג מחקר/מופ"ת, בראשה עמד עד לשנת 2017. דור און היה נשוי ללילית, והם גידלו שלושה ילדים. המשפחה התגוררה בתל מונד. ד"ר דני אשר, "מעשה אמ"ן, סיפורו של המודיעין הצבאי בצה"ל", כרך שני - עידן המלחמות רבות העוצמה 1973–1985, עמ' 217, 2014 עמוס גלבוע, מר מודיעין - ארל'ה - אלוף אהרן יריב ראש אמ"ן, משכל הוצאה לאור, 2013, עמוד 442 מדיה וקבצים בנושא מוטי דור און בוויקישיתוף עמוס גלבוע, מר מודיעין – אהר'לה - אלוף אהרן יריב ראש אמ"ן, משכל הוצאה לאור, 2013, עמוד 442 איי אונליין, נייס השלימה את הרה-ארגון בחברה וממנה מנהלי חטיבות, באתר TheMarker‏, 7 ביוני 2000
משה מנדלסון (סופר)

משה מנדלסון (בגרמנית: Moses Mendelsohn;‏ ד' בניסן תקמ"ב – כ"ז בסיון ה'תרכ"א, 19 במרץ 1782 – 5 ביוני 1861) היה משורר, סופר, צייר ומתרגם יהודי-גרמני. נולד בהמבורג בשם משה פרנקפורטר, בן הרב מנחם מנדל פרנקפורטר וצפורה (לבית לוין); מאוחר יותר שינה את שמו על שם הפילוסוף משה מנדלסון. אחיו היה רפאל אריה הירש, אביו של רש"ר הירש. נישא לפוגלכן פיליפ נוישטטל. פרטים אוטוביוגרפיים רבים אודותיו מפוזרים בספרו "פני תבל". למד אצל אביו, וגם אצל דודו (אחי אביו) הרב יהודה ליב פרנקפורטר לבית שפירא (רל"ש; אלטונא 1743–1836), מחבר הפירוש לתורה "הרכסים לבקעה" ורבי יצחק ברנייס. בהשפעתו של נפתלי הרץ וייזל נמשך לתנועת ההשכלה. פרסם ספרים אחדים, וכן פרסם בכתבי עת של אנשי תנועת ההשכלה היהודית, בהם "ספר ידידיה" בעריכת ירמיהו היינמן, "המאסף" בעריכת שלום הכהן, "Allgemeine Zeitung des Judentums" בעריכת לודוויג פיליפסון ו"אוריינט" בעריכת יוליוס פירסט. עיקר יצירתו של מנדלסון חובר בבגרותו בשנת תקס"ז ובזקנותו, ונאסף לספר מוסר ההשכל "פני תבל", אוסף שיריו ומליצותיו ומוסריו, הערוך במתכונת מחברות עמנואל אך תוך שמירה על צחות הלשון ותוכן ראוי. הספר כולל חמישים וחמש מחברות העוסקות במוסר, פירושים למקרא, דברי הערכה על רבנים ומשוררים, התייחסות למאורעות התקופה, ביקורת וסאטירה, ושירים רבים בהם שלושה אפוסים: תרגום בעיבוד חופשי של "מות הבל" מאת גסנר, "תולדות אברהם", ו"תולדות יוסף". השירה של מנדלסון דידקטית ומפוארת, מיוסדת על בקיאות במקרא ובלשון הקודש, ממשיכה את דרכם של נפתלי הרץ וייזל ושלום הכהן, אך בהיקף שירי רחב יותר ובסגנון פשוט יותר. כשספרו יצא לאור לאחר מיתתו, נותרו אך מעט קהל קוראים עברי בגרמניה. בשל כך זכה למעט תהודה ונשכח, על אף היקף יצירתו. תרגם לעברית את ספרו של יואכים היינריך קאמפה, Die Entdeckung von Amerika, שנקרא בעברית "מציאת הארץ החדשה" ויצא לאור באלטונה ב-1807 בהסכמת הרב צבי הירש בושקא. כתב שיר לכבוד מינוי של חכם יצחק בֶּרְנַיְיס לרב בהמבורג. ספרו "בקשת הלמדין" יצא לאור בעילום שם בשנת 1829. פרסם שתי מסות: "עוון הדורש הישן" ו"עוון הדורש החדש", שבהן מתח ביקורת על הדרשנים. חיבורו "Die Synagoge zu Hamburg, Wie Sie War und Wie Sie Sein Soll" ("בית הכנסת של המבורג, כפי שהיה ואיך שהוא צריך להיות") יצא לאור בקופנהגן ב-1842. הספר "פני תבל", אמסטרדם, תרל"ב נח ה. רוזנבלום, "משה מנדלסון-פרנקפורטר מאחרוני המשכילים בגרמניה", בצרון, ספטמבר-אוקטובר 1980, עמ' 68–82 כתבי משה מנדלסון בפרויקט בן-יהודה איזידור זינגר, מאיר קייסרלינג, ‏"משה מנדלסון", במהדורת 1901–1906 של האנציקלופדיה היהודית (באנגלית) משה מנדלסון מהמבורג, ב"לקסיקון הספרות העברית החדשה" רשימת הפרסומים של משה מנדלסון, בקטלוג הספרייה הלאומית משה מנדלסון, פני תבל, מהדורת אמסטרדם, תרל"ב, באתר היברובוקס משה מנדלסון (מתרגם), מציאת הארץ החדשה, מהדורת אלטונה, תקס"ז, באתר היברובוקס יחזקאל דוקס, חכמי אה"ו, הר"ר משה מענדלזאן, באתר היברובוקס משה בן מנחם מנדל מנדלסון (1782-1861), מהמבורג, דף שער בספרייה הלאומית משה מנדלסון, בלקסיקון הספרות העברית החדשה יחזקאל דוקס, חכמי אה"ו, באתר היברובוקס. וכן כתב בעצמו בסוף הקדמתו לספרו "פני תבל" "יום ד׳ בחודש הגאולה, תר"ך, הוא יום הולדתי וזכיתי לבן שבעים ושמונה". לכבוד אדונינו מורינו הגאון הגדול ... : מהור"ר יצחק בערנייס ... אב"ד וחכם קהל אשכנזים דק"ק המבורג, ביום בֹאו פה העירה מציאת הארץ החדשה א, באתר Library of the HASKALA
אגוסטין סאוטו ארנה

אגוסטין סאוטו ארנה (11 במאי 1908 – 21 באוגוסט 1986), הידוע בקיצור כבאטה, היה כדורגלן ספרדי ששיחק בעמדת החלוץ. באטה שיחק את רוב הקריירה באתלטיק בילבאו, שם כבש 208 שערים בכל המסגרות וזכה בארבעה תוארי ליגה. באטה נולד בברקלדו שבספרד ב-11 במאי 1908. הוא החל את הקריירה שלו בקבוצת ברקלדו שמעיר הולדתו. כינויו היה "באטה" בגלל העובדה שהוא נהג ללבוש אוברול (עטלף בספרדית) שיצרה אמו כדי למנוע ממנו להכתים את בגדיו הטובים יותר. הוא כונה גם "אל ברטה בילביינו" (ברטה של בילבאו), "אל טרור דה סן מאמס" (טרור מסן מאמס) ו"אל לאון enfurecido" (אריה סוער). באטה חתם באתלטיק בילבאו בשנת 1929, ועשה את הופעת הבכורה שלו ב-22 בספטמבר בניצחון 1–4 נגד דפורטיבו אלאבס בטורניר אליפות חבל הבסקים. בעונתו הראשונה זכה באטה בלה ליגה וגם בגביע הספרדי. הוא היה החלוץ המרכזי בהתקפת אתלטיק שכללה אז את חוסה איראראגורי, צ'יררי השני, לפואנטה וגיירמו גורוסטיסה. בעונתו השנייה במועדון זכתה הקבוצה עוד פעם ב"דאבל", תוך שהוא כבש 27 שערים באותה עונה בליגה וזכה בתואר הפיצ'יצ'י. ב-18 בפברואר 1931 כבש שבעה שערים בניצחון 1–12 נגד ברצלונה. הוא המשיך לשחק באופן קבוע עד עונת 1935/1936 אז זכתה הקבוצה באליפות בפעם הרביעית, אך הקריירה שלו הסתיימה למעשה רק בגיל 28 עם פרוץ מלחמת האזרחים בספרד. בקיץ 1938, באטה הצטרף שוב לברקלדו, אך התחרות התחדשה רק בשנה שלאחר מכן לאחר סיום המלחמה. הוא פרש בגיל 35 לאחר ארבע עונות בליגה השנייה בספרד. אתלטיק בילבאו אליפות ספרד (4): 1929/1930, 1930/1931, 1933/1934, 1935/1936 הגביע הספרדי (4): 1930, 1931, 1932, 1933 אישיים תואר הפיצ'יצ'י: 1930/1931 מדיה וקבצים בנושא אגוסטין סאוטו ארנה בוויקישיתוף אגוסטין סאוטו ארנה, באתר BDFutbol אגוסטין סאוטו ארנה, באתר National Football Teams
שלום חנוך בהופעה - רומן אמיתי

שלום חנוך בהופעה - רומן אמיתי הוא אלבום הופעה של הזמר והיוצר שלום חנוך שיצא בשנת 1989. האלבום מתעד את סיבוב ההופעות של חנוך בקיץ 1988. סיבוב הופעות זה תועד גם בסרט "רומן אמיתי", והאלבום נחשב גם לפסקול הסרט. בשנת 1986 סיים חנוך את סיבוב ההופעות המוצלח בעקבות האלבום "מחכים למשיח". בשנת 1987 יצא לסיבוב הופעות חדש שכלל שירים חדשים רבים שטרם הושמעו ברדיו או יצאו באלבום. בדומה לסיבוב הקודם, אורגנו הופעות גדולות, וגם הפעם הפיק את המופע יהודה טלית. לשני הנגנים הוותיקים משה לוי (קלידים) וירוסלב יעקובוביץ' (סקסופון) נוספו שלושה נגנים אמריקאים: הגיטריסט רוני פיטרסון, הבסיסט ריי פיטרסון (אחיו של רוני), והמתופף רוי מרטין. סיבוב ההופעות התאפיין בעיבודים כבדים ביחס לעבר ולא נחל הצלחה רבה. השירים החדשים הוקלטו לאלבום "רק בן אדם" עם אותו הרכב נגנים. האלבום יצא בשנת 1988 ושמר על הצליל הכבד, אך גם הוא לא נחל הצלחה רבה. לאחריו יצא חנוך בקיץ לסיבוב הופעות נוסף בעקבות האלבום עם אותו הרכב נגנים. סיבוב הופעות קיץ 1988 צולם ונערך לסרט בשם "רומן אמיתי", בבימויה של ליהי חנוך. בשנת 1989 יצא האלבום "רומן אמיתי" כפסקול הסרט, והיה למעשה אלבום הופעה חיה מאותו קיץ. כל השירים נכתבו והולחנו על ידי שלום חנוך (למעט היכן שמצוין אחרת).  שלום חנוך - שירה וגיטרה משה לוי - קלידים ירוסלב יעקובוביץ' - סקסופונים רוני פיטרסון - גיטרה ריי פיטרסון - בס רוי מרטין - תופים מודעת פרסום לסיבוב ההופעות ב-1987, מעריב, 14 באוגוסט 1987 יוסי חרסונסקי, אמש בבידור | רוקנרול כחול לבן, מעריב, 10 ביולי 1988 שיצא בתקליט כפול, בקלטת ובתקליטור יובל ניב, על החיים ועל הבד - רומן אמיתי, מעריב, 7 ביולי 1989 תמר גלבץ, אריאל מהפנט; החולצה של שלום נקיה מדי, חדשות, 16 ביולי 1989 גיורא פרבר, תקליטים חדשים, חדשות, 17 באוגוסט 1989 אדר אבישר, התקליט הסודי ביותר של שלום חנוך, מעריב, 25 באוגוסט 1989
Everything I Wanted

"Everything I Wanted" (מעוצב באותיות קטנות; "everything i wanted", בעברית: "כל מה שרציתי") הוא סינגל שהקליטה הזמרת-יוצרת האמריקאית בילי אייליש. אשר יצא לאור ב-13 בנובמבר 2019, על ידי חברות התקליטים דארק-רום רקורדס ואינטרסקופ, כסינגל מתוך האלבום When We All Fall Asleep, Where Do We Go?. עם יציאתו נכנס השיר אל המקום ה-8 במצעד הבילבורד הוט 100. הקליפ לשיר זיכה את אייליש בשתי מועמדויות בפרסי הווידאו קליפים של MTV לשנת 2020 בקטגוריות "שיר השנה" ו"קליפ השנה". ב-22 באוקטובר 2019, החלו להופיע דיווחים ברשתות החברתיות כי אייליש עובדת על מוזיקה חדשה. בנובמבר 2019, הודיעה הזמרת על שתי הוצאות חדשות שיצאו באותו החודש. ההוצאה הראשונה הייתה הווידאו קליפ לשיר "Xanny", והשנייה טרם נודעה. לאחר מכן, חשפה את שם הסינגל ואת תאריך ההוצאה של הסינגל "Everything I Wanted", במהלך שידור ישיר בעמוד האינסטגרם שלה ב-10 בנובמבר 2019. יממה לאחר מכן היא חשפה את עטיפת הסינגל. הווידאו קליפ הנלווה שצולם לשיר הועלה לערוץ היוטיוב של בילי אייליש ב-23 בינואר 2020. בתחילת הקליפ כל הקליפ רואים את אייליש נוסעת ברכב עם אחיה פיניאס או'קונל, לאחר מכן היא נוסעת לים והרכב מתחיל לטבוע כשאר הם בתוכו מחזיקים ידיים ומסתכלים אחד על השני. מידע על היצירה "Everything I Wanted" באתר מיוזיק בריינז מידע על הסינגל "Everything I Wanted" באתר מיוזיק בריינז מידע על היצירה "Everything I Wanted" באתר Discogs מילות השיר "Everything I Wanted" באתר Genius סרטון השיר "Everything I Wanted" באתר יוטיוב Billie Eilish Chart History, Billboard MTV, Vote Now – Nominees for 2020 MTV Video Music Awards, www.mtv.com Ellise Shafer, Ellise Shafer, Ariana Grande, Lady Gaga, Billie Eilish and The Weeknd Lead MTV VMAs Nominations, Variety, ‏2020-07-30 (באנגלית) Billie Eilish - everything i wanted, נבדק ב-2020-01-23 Auszeichnungen Archiv, IFPI Austria - Verband der österreichischen Musikwirtschaft (בגרמנית) "ARIA Australian Top 50 Singles". Australian Recording Industry Association. March 9, 2020. Retrieved March 7, 2020. Certificazioni - FIMI, www.fimi.it (באיטלקית) Gold & Platinum, RIAA (באנגלית) ultratop.be - ULTRATOP BELGIAN CHARTS, ultratop.be Billie Eilish - Silver Datenbank: BVMI, www.musikindustrie.de Billie Eilish "everything i wanted" | IFPI, ifpi.dk The Official New Zealand Music Chart, THE OFFICIAL NZ MUSIC CHART (באנגלית) El portal de Música, www.elportaldemusica.es "Top AFP/Audigest - Semana 16 de 2020" (PDF) (in Portuguese). Associação Fonográfica Portuguesa. p. 4. Retrieved April 24, 2020. Les certifications, SNEP (בצרפתית) Gold/Platinum, Music Canada (באנגלית) everything i wanted by Billie Eilish (באנגלית אמריקאית), נבדק ב-2019-12-19 Singles To Radio, The Music Network BBC - Radio 1 Playlist, web.archive.org, ‏2019-11-18 BILLIE EILISH "everything i wanted" | (Radio Date: 22/11/2019), radiodate.it (באנגלית) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2019-11-26 Future Releases on Alternative Radio Stations, Independent Artist Song Releases | ..., All Access (באנגלית) Hot/Modern/AC Future Releases | Hot Adult Contemporary Rock Songs and Release Dates | ..., web.archive.org, ‏2020-01-31 "everything i wanted" Flexi Disc + Digital Single, Billie Eilish | Store (ארכיון)
Design of a Decade: 1986–1996

Design of a Decade: 1986–1996 (בעברית: עיצוב של עשור: 1986–1996) הוא אלבום אוסף של הזמרת-יוצרת האמריקאית, ג'נט ג'קסון, אשר יצא לאור ב-10 באוקטובר 1995, על ידי חברת התקליטים A&M רקורדס. אלבום האוסף נועד לחגוג עשור מאז הפריצה שלה 10 שנים קודם לכן עם אלבומה Control, והוא מכיל את ארבעה עשר השירים הכי מצליחים שלה עד לאותה התקופה, בתוספת של שני שירים חדשים אשר יצאו כסינגלים מהאלבום. בנוסף לגרסה הרגילה, יצאה לאלבום גם גרסה מורחבת אשר כוללת שתי גרסאות מחודשות לשירים ישנים של ג'קסון. באותה תקופה הצלחתה של ג'קסון הגיעה לגבהים חדשים וחברות תקליטים רבות רצו להחתים אותה, ביניהם גם וירג'ין רקורדס אשר הציעו לג'קסון חוזה על סך של בין 32–50 מיליון דולר ובשנה לאחר מכן ג'קסון חידשה עמם את החוזה תמורת 80 מיליון דולר ובכך שברה את השיא של מייקל ג'קסון ומדונה לחוזה היקר ביותר בהיסטוריה בין אמן לחברת תקליטים. ג'קסון נענתה להצעה בחיוב אך היא עדיין הייתה צריכה לסיים את החוזה שלה עם A&M ולכן הוציאה אלבום זה. על מנת לנצל את ההצלחה של ג'קסון לפניי שהיא עוזבת אותם, A&M קידמו את האלבום באופן אגרסיבי בתוכניות שיווק בשווי של מיליוני דולרים אשר כללו פרסומים בעשרות מגזינים, ראיונות בטלוויזיה וכולי. האלבום קיבל ביקורות חיוביות מהמבקרים בעיקר בזכות האוסף הגדול של השירים שהוא מכיל אך הרבה מתחו ביקורת של שם האלבום המטעה מכיוון שרוב השירים באלבום הם מהשנים 1991-1986. ב-AllMusic הוענק לאלבום ציון של ארבעה וחצי כוכבי זהב. כמו כן, אלבום האוסף זכה להצלחה רבה בעולם; בארצות הברית הוא הגיע למעמד פלטינה מרובעת עם מכירות של למעלה מ-4.3 מיליון עותקים, ובעולם כולו הוא מכר 10 מיליון עותקים. מידע על האלבום Design of a Decade: 1986–1996 באתר MusicBrainz מידע על האלבום Design of a Decade: 1986–1996 באתר AllMusic האלבום Design of a Decade: 1986–1996 באתר Discogs AllMusic | Record Reviews, Streaming Songs, Genres & Bands, AllMusic (באנגלית) Nielsen Business Media Inc, Billboard, Nielsen Business Media, Inc., 1996-02-24. (באנגלית) Janet Jackson at her best - Queer Sighted, web.archive.org, ‏2010-02-11
Where Do We Go? World Tour

Where Do We Go? World Tour הוא סיבוב ההופעות הרביעי של הזמרת-יוצרת האמריקאית בילי אייליש. הסיבוב התקיים באמריקה הלטינית, אירופה וצפון אמריקה. הופעת הפתיחה התבצעה ב-9 במרץ 2020 במיאמי, והסיבוב נגמר כארבעה ימים אחר כך, לאחר שמגפת הקורונה אילצה אולמות רבים לסגור את שעריהם. סבב הופעות זה נועד לקדם את אלבום הבכורה של אייליש, When We All Fall Asleep, Where Do We Go?. סיבוב ההופעות הוכרז לראשונה ב-27 בספטמבר 2019, באמצעות חשבון האינסטגרם הרשמי של אייליש. להלן רשימת השירים אותה שרה בילי אייליש במהלך סיבוב ההופעות: "Bury a Friend" "You Should See Me in a Crown" "My Strange Addiction" "Ocean Eyes" "Copycat" "When I Was Older" "8" "Wish You Were Gay" "Xanny" "The Hill" "lovely" "Listen Before I Go" "I Love You" "ilomilo" "Bellyache" "Idontwannabeyouanymore" "No Time to Die" "When the Party's Over" "All the Good Girls Go to Hell" "Everything I Wanted" "Bad Guy" "Goodbye" מדיה וקבצים בנושא Where Do We Go? World Tour בוויקישיתוף BILLIE EILISH on Instagram: “see you soon I love you 5/29 – san francisco, cIM GOING ON TOUR AGAIN AND IM ACTUALLY EXCITED ABOUT IT THIS TIME. can’t wait to see you all ☺️, Instagram (באנגלית)
דיפלוקיינודון

דיפלוקיינודון (שם מדעי: Diplocynodon) הוא סוג של תנינאי נכחד מהקבוצה דמויי אליגטור, אשר חי במשך הפלאוגן עד לאמצע האאוקן באירופה. במראהו הוא דמה לקיימן באורך של עד מטר וחצי והוא היה מכוסה באוסטאודרם לגופו. הרגליים היו בעלי קרומי שחייה רחבים, אשר העידו שחי חלק מהזמן בתוך המים. כמו מרבית התנינים הוא היה בעל פה רחב, איתו תפס טרף מיימי או לאורך גדות הנהר. לרוב הוא ניזון מדגים או צפרדעים ואולי גם מיונקים קטנים. הצעירים ניזונו מחרקים. מאובני הדיפלוקיינודון התגלו לאורך אירופה מגרמניה ואוסטריה עד צרפת, איטליה, בריטניה וספרד. מאובן מגרמניה שנמצא בשכבות ליגניט (שכבה תחתונה של פחם) הכיל בבטנו גסטרוליתים. מאובנים אלה נמצאו בבור מסל, שכללו ביצות ואגמים של מים מתוקים, בהם חיו חיות רבות. המאובנים התגלו גם באזורים בהם היו ביצות כבול טובעניות, בהם אולי מת התנין. Diplocynodon dalpiazi Diplocynodon darwini Diplocynodon elavericus Diplocynodon gervaisi Diplocynodon hantoniensis Diplocynodon muelleri Diplocynodon ratelii Diplocynodon tormis Diplocynodon ungeri Diplocynodon deponiae? מדיה וקבצים בנושא דיפלוקיינודון בוויקישיתוף דיפלוקיינודון, באתר האנציקלופדיה של החיים (באנגלית) דיפלוקיינודון, באתר GBIF (באנגלית)
אלף (תקופה)

המונח "מילניום" מפנה לכאן. אם הכוונה למשמעות אחרת, ראו מילניום (פירושונים). אֶלֶף (בלועזית: מילניום) הוא תקופה בת 1000 שנה. ימי הביניים, לדוגמה, נמשכו לאורך אלף אחד, פחות או יותר, מהמאה ה-5 ועד למאה ה-15. רבים ייחסו למעבר לאלף השלישי חשיבות רבה. חגיגות ענק ומופעי ראווה נערכו בכל רחבי העולם, לציון סיום תקופה (המאה העשרים והאלף השני) וגם תחילת תקופה חדשה, אירוע המתרחש אחת לאלף שנים. התקרבות האלף השלישי לוותה בחרדה רבה מפני תקלות הנובעות מ"באג 2000", ובהשקעות עתק כדי להתגבר עליו, שבסופו של דבר הצליחו ולא התרחשו תקלות מהותיות. לרגל המאורע, ביומו הראשון של האלף השלישי הנפיק השירות הבולאי בישראל סדרה של ארבעה בולים בנושא השגי האנושות בפתח האלף החדש, אותה עיצב משה פרג. התחומים בהם עסקו הבולים הם האינטרנט, חקר החלל, איכות החיים והביוטכנולוגיה. קבלת המילניום בעזריאלי, באתר יוטיוב אלף, באתר אנציקלופדיה בריטניקה (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
פנטולמבדה

פנטולמבדה (שם מדעי: Pantolambda) הוא סוג של יונק קדום מהסדרה הנכחדת כימולסטיים. יונק מוזר זה חי בתקופת הפלאוגן, בראשית עידן הקנוזואיקון באסיה ואמריקה הצפונית לפני 57–63 מיליון שנה מהיום. הפנטולמבדה היה חסון יותר מכל קודמיו אשר חיו במהלך הקרטיקון וחיו בחשש מהדינוזאורים ששלטו בעולם, כך שהם לא הגיעו לגודל גדול מזה של חתול או שועל מצוי. הפנטולמבדה היה מהראשונים שהחלו לעלות ולמלא גומחות של חיות גדולות יותר. הוא הגיע לאורך 85 ס"מ, הגיע לגובה חצי מטר ולמשקל של 50 ק"ג, דומה מאוד לכבשה. עם זאת, הוא היה בעל גוף דמוי חתול, ראש גדול ורגליים קצרות בעלות חמש אצבעות ללא טפרים וזנב ארוך. מבנה גופו העיד שלא היה ביכולתו לטפס על עצים, בניגוד לקרוביו. מבנה השיניים שלו היה פשוט ביחס לזה של יונקים מודרניים והיה בעל ציפוי אמייל עם רכסים דמויי-סהר. דבר זה אמור להועיל ללוחכי עשב כמו פרות מודרניות, אך מבנה השיניים שלו היה בעל כתרים, אשר מעידים שתזונתו לא התבססה רק על צמחייה. הוא היה אוכל-כול שניזון מעלים, נבטים, פירות ופטריות, אך גם מביצים או תולעים שמצא. ככל הנראה היה הפנטולמבדה מאבותיהם של יונקים גדולים יותר, הכבדים שבבני הסדרה, כגון הברילמבדה והקוריפודון, דמוי ההיפופוטם. מדיה וקבצים בנושא פנטולמבדה בוויקישיתוף פנטולמבדה, באתר האנציקלופדיה של החיים (באנגלית) פנטולמבדה, באתר GBIF (באנגלית)
היכל ההרמוניה המרכזית

היכל ההרמוניה המרכזית (בסינית: 中和殿; בפין-יין: Zhōng Hé Diàn) הוא האולם הקטן מבין שלושת האולמות של בתי הדין החיצוניים שבתוך "העיר האסורה" שבסין. הוא נבנה בשנת 1420, וגובהו 29 מטרים. האולם קטן יותר משני האולמות הנוספים, היכל ההרמוניה העליונה והיכל שימור ההרמוניה. הוא בצורת ריבוע, והוא שימש למנוחת קיסרי שושלת מינג וקיסרי שושלת צ'ינג לפני טקסים חשובים ובמהלכם. בבסיס ההיכל יש חור ניקוז בצורת ראש דרקון סיני. כשיורד גשם, ראש הניקוז מרסס מים יחד ליצירת נוף של "אלף דרקונים יורקים מים". מדיה וקבצים בנושא היכל ההרמוניה המרכזית בוויקישיתוף The Palace Museum. "中和殿 (Hall of Central Harmony)" (בסינית). אורכב מ-המקור ב-2007-05-30. נבדק ב-2007-07-25. 探秘紫禁城之千龙吐水 云龙石雕，乐途旅游网，2009-11-11 (אורכב 05.01.2010 בארכיון Wayback Machine) (הקישור אינו פעיל, 13 בנובמבר 2019) ערך זה הוא קצרמר בנושא סין ובנושא מוזיאונים. אתם מוזמנים לתרום לוויקיפדיה ולהרחיב אותו.
היכל שימור ההרמוניה

היכל שימור ההרמוניה (בסינית: 保和殿; בפין-יין: Bǎo Hé Diàn) הוא אחד משלושת האולמות של בתי הדין החיצוניים שבתוך "העיר האסורה" שבסין. הוא נבנה בשנת 1420, גובהו 29.5 מטרים ושטחו 1,240 מ"ר. צורתו של ההיכל היא מלבנית. ההיכל הוא אחד משלושת האולמות המרכזיים של בתי הדין החיצוניים, כשהשניים האחרים הם היכל ההרמוניה העליונה והיכל ההרמוניה המרכזית. בהיכל יש רצפה עשויה לבנים מזהב וכיסאות לכה מוזהב בצפון ובדרום, אך הם קטנים יותר מהכיסאות שבהיכל ההרמוניה העליונה. ההיכל שימש לחזרות לטקסטים, וכן שימש כמקום לעשיית מבחנים של הקיסרים לקבלת תפקידים בירוקרטיים בממלכה. מדיה וקבצים בנושא היכל שימור ההרמוניה בוויקישיתוף p 70, Yu (1984) The Palace Museum. "保和殿 (Hall of Preserving Harmony)" (בסינית). אורכב מ-המקור ב-2007-09-30. נבדק ב-2007-07-25. ערך זה הוא קצרמר בנושא סין ובנושא מוזיאונים. אתם מוזמנים לתרום לוויקיפדיה ולהרחיב אותו.
פיליפ סטול

פיליפ סטול (באנגלית: Philip Henry Stoll;‏ 5 בנובמבר 1874 – 29 באוקטובר 1958, קרוליינה הדרומית, ארצות הברית) היה פוליטיקאי אמריקאי, אשר כיהן כנציג המדינה בבית הנבחרים של ארצות הברית. פיליפ סטול נולד בעיירה ליטל רוק שבקרוליינה הדרומית. לאחר סיום הלימודים הוא עבד תקופה קצרה כמורה ואז פנה ללימודי משפטים. בשנת 1901 הוא התחיל קריירת עורך דין. בשנים 1905–1906 פיליפ סטול היה חבר של בית הנבחרים של קרוליינה הדרומית. עם תחילת מלחמת העולם הראשונה הוא התגייס ושירת עד לשנת 1918 כאשר השתחרר בדרגת לוטננט קולונל. בשנת 1919 פיליפ סטול נבחר לבית הנבחרים של ארצות הברית מטעם המפלגה הדמוקרטית של ארצות הברית ושירת עד לשנת 1923. לאחר שלא הצליח להיבחר מחדש, הוא חזר למדינתו. בשנת 1931 פיליפ סטול נבחר לשופט וכיהן בתפקיד זה עד לשנת 1946 כאשר פרש. בשנת 1944 הוא היה שופט במשפטו של ג'ורג' סטיני שתוך יום הסתיים בהרשעה ועונש מוות. פסק דין זה בוטל בשנת 2014 בעקבות פגמים מהותיים בהליך. פיליפ סטול נפטר בקולומביה, קרוליינה הדרומית בשנת 1958. פיליפ סטול, באתר המדריך הביוגרפי של הקונגרס של ארצות הברית (באנגלית) פיליפ סטול, באתר "Find a Grave" (באנגלית)
אליפות המזרח התיכון בראלי

אליפות המזרח התיכון בראלי (באנגלית: Middle East Rally Championship או בקיצור MERC) היא סבב מרוצי מכוניות שנתי המתקיים בחסות הפדרציה הבינלאומית לרכב (FIA). האליפות מתקיימת מאז שנת 1984 במגוון מדינות ברחבי המזרח התיכון. כל המסלולים באליפות, למעט ראלי לבנון, הם מסלולי עפר. שני נהגים דומיננטיים בתולדות האליפות הם נאסר אל-עטיה, שזכה באליפות 18 פעמים, ומוחמד בן סוליים, שזכה באליפות 14 פעמים. השניים ניצחו למעלה מ-60% מכלל המרוצים שהתקיימו. מדיה וקבצים בנושא אליפות המזרח התיכון בראלי בוויקישיתוף